Nonkqubela Duda; Philippi: Yinto esindayo. Zwelinzima Tyhaliti; Harare: Esi saci sithetha ngomsebenzi ongenampumelelo icacayo, othembisayo maxa wambi ngokungathi uza esiphelweni usuke upatyalake. Usenza ngamathanga ke ngoko umthwalo wakhe awubotshwa yiyo lento kulula ukuphasalaka komthwalo. Avumile Qhwesha; Eersterivier: Kukuzi xakekisa ngento ekude kunawe. Baphiwe Mhlambiso; Langa: Ukuzenzela uxanduva ngabom. Loyiso Ndamase; Site B: Yinto eyigxaki, kutshiwo nokuthi umthwalo kacetshana. Mavis Nkata; Harare: Yinto exakileyo enobunzima kakhulu. . Amanz’ angene endlwini: Zoleka: Kukuqala kwenkathazo. Nonkqubela: Ngumntu ongamameliyo, othi kusithiwa hayi abe esenza lento anqandwa kuyo. Zwelinzima: Le ntetha icacisa ingxaki enkulu nekunzima ukulungiseka, kaloku athi amanzi akungena endlwini kungabikho lula ukuwakhupha. Yintsuma - ntsumane ekunzima ukuyisombulula. Avumile: Kukuxakeka uthi ungapha ube ungapha, ubambuyeka konakala ngapha nangapha. Ukuba sisi nxadanxada. Baphiwe: Kuxa kusenzeka ingxaki engancumisiyo konke konke. Loyiso: Abantu abahlala kwizindlu ezinemihlisela bayabazi ububi nobunzima ababuthwalayo kwakufika iimvula ezinkulu. Mavis: Ukuba sengxakini. Kaloku amanzi ayayonakalisa indlu. . Ulunya lubiz’ olunye: Zoleka: Ukuphindezela ububi ngobubi. Nonkqubela: Ngumntu ochisimlayo, uthi uze athethe umthethise ngenkani; kuthiwe ulunya lubiz’ olunye ngoba unolunya kakhulu. Zwelinzima: Eli qhalo lilumkisa ukuthi musa ukusombulula ububi ngobubi kuba iziphumo ziza kubakrakra, koko zama ukukhangela indlela elungileyo nephucukileyo ukusombulula imiba eza ngolo